Pétanque (IPA [pe.tɑ̃ːk]) (szpil we bule/boule, szpil we kugle, petanka) – zorta gry we kugle, szport ze Francyji kaj je fest popularno gro zespołowo lo szpasu abo lo rywalizacyje. Pochodzyniy petanque je rzimskie. Downij groli we nia soldaty we Starożytnym Rzimie i tam kaj bōło Rzimske Imperyjōm. Terozki szpilajōm we nia bajtle i starziki, baby i chopy, nale chopy dōminujōm. Petanque je popularno na połedniu: we Połedniowyj Fracyji i Połedniowyj Ojropie we becyrku Strzrōdziymnygo Morza - we Italyji, Mōnako a Szpaniji. Szpilajōm we nia tyż we Miymcach, Belgije, Szwajcaryji a Szwecyji a na inkszych kōntynyntach - we Azyje (Tajlandyjo) i we Africe (Madagaskar, Tōnezyjo, Algeryjo, Synegal). Regle. Wystympujōm roztomajte zorty i regle gry we kugle: kugle ze Lyonu, kugle ze Prowansyji, bocce (ze Italiji). Gro sie wszyjske uōne na zawartych a rōwnych terynach bez trowy. Sōm tyż kugle - bowls - we Wielgij Brytańji kaj wszyjsko uōnaczōm na trowie, szpilplac tyż. Szpilplac, bale i cyl Szpilplac do petanque niy moge mieć mynij kej 4 myjtry szyrzki a 15 myjtrōw dugości. Używo sie żeloznych balōw (kugli) ze luftym we postrzodku. Gro spolygo na ciepaniu balami rynkōm do cylu, kerym je mało (30 mm), drzewianno bal mianowano wieprzkem - (pol.) "świnka", (fr.) "cochonet." Idzie tyż ściepować kugle przeciwnika (albo przeciwnygo manszaftu) co by nasze bōły bliżyj wieprzka. Szpil Nojprzōd szpilery (manszafty) losujōm kery zaczyno, Uōn szpiler (manszaft), kery zaczyno, rysuje ôkrōng, kerygo szyrzka mo 35 - 50 centymyjtrōw, ciepie uōn wieprzka (6 a 10 myjtrōw) a piyrszy bal, Niyskorzi ciepie drugi (uoba używajōm tyn sōm ôkrōng i ciepiom ze niygo), Kerygo bal je bliżyj wieprzka tyn niy musi ciepać, Jak tyn co uōnygo bal bōł dalij, ciepnie lepij ôde drugigo, ciepie tyn drugi (wprzōd moge używoć myjtermas coby zbadać na zicher). Pōnkty Pōnkty ze taki tajli moge erbnōńć ino jedyn. Kożdo nostympno tajla zaczyno uōn szpiler (manszaft), kery przōd erbnōł pōnkty. Nostympno tajla gro sie we drugo strona (roz we jedno, roz we drugo) Szpil mo tela tajli wiela trza, aże jedyn szpiler niy bydzie mioł ôkryślōnyj wielości punktōw. Zwyciynzcōm je tyn szpiler (manszaft), kery we cołkim szpilu zdobydzie 13 pōnktōw (albo 15 ). Uodrōżnio sie trzi roztomajte szpile: single (fr.) "tête-à-tête" - jedyn na drugiego, kożdy mo 3 bale; dublety - dwa manszafty ze dwoma szpilerami, kaj kożdy szpiler mo trzi bale; triplety - dwa manszafty ze trzima szpilerami, kaj kożdy szpiler mo dwa bale. Petanque na Ślōnsku. Sum roztomajte ślōnskie ôrganizacyje petanque: Sekcja Petanque przy Miejskim Ośrodku Sportu i Rekreacji w Piekarach Śląskich Sekcja Petanque przy Stowarzyszeniu Domu Miasta Saint-Etienne w Katowicach - je sekcjo we stowarziszeniu, szpilo we Polskij Federacyji Petanque. Uōnyj anfang bōł we 2009. We 2009 zdobōła titel majstra trzecij ligi. We 2011 zdobōła titel wicemajstra drugij ligi i wlozła do piyrszyj ligi PFP. Terozki (2016) je we trzecij lidze. Śląski Klub Petanque "Carbon" Katowice je klubym, wiinkszo nale szpilo we polskij drugij lidze Polskij Federacyji Petanque - Uōnygo anfang bōł we 2012. Klub Sportowo-Rekreacyjny "Amicus-Giszowiec" kery mo plac przi grubie "Murcki-Staszic". We "Amicusie" grajōm tyż we szkata. Klub Sportowy Petanque "Stal" Chorzōw - je ferajnym zwykłem, bez to niy je we Federacyji a niy szpilo we lidze. Uōnygo anfang bōł we 2011. Swoj plac mo kaj Chorzowskie Stowarzyszenie Pomocy "Serce". Stowarziszenie szpilerów we Siemianowicy, kere majo swoj szpilplac na Bytkowie ŚKP "Carbon" Katowice Sekcja Petanque w Katowicach Polsko Federacyjo Petanque Boulistenaute.com